钦定古今图书集成/明伦汇编/宫闱典/第055卷 > 册府元龟 > 《尊乳保》
## 钦定古今图书集成/明伦汇编/宫闱典/第055卷 > 册府元龟 > 《尊乳保》

《礼》曰：“国君世子生三日，卜士之妻、大夫之妾，使食之。”
又曰：“择于诸母与可者，必求其宽裕慈惠、温良恭敬、
谨而寡言者。”次为保母，皆居子室。盖所以资阿保之
力，育端圣之体，如渭城淮阳，厥功茂焉。厚赏其子，锡
之公田，亦无爽古三年劳赐之意也。降及东汉，其礼
益厚。元魏之世，至有僣母后之号、滥陵寝之名者，亦
已甚乎？故当以义断恩，以礼制事，而取厥中焉。

北魏